ปีนี้ คนเอเชียราว 23 ล้านคน อาจตกงานเนื่องจากสภาพเศรษฐกิจซวดเซทั่วโลก
องค์การแรงงานระหว่างประเทศ คาดการณ์ว่า ในปีนี้ คนในเอเชียราว 23 ล้านคนอาจตกงานเนื่องจากเศรษฐกิจซวดเซทั่วโลก 
คุณวีรศักดิ์ศรีสุข ผู้ตกงานจากบริษัทน้ำมันแคนาดาในประเทศไทยกล่าวว่า ปกติแล้ว ตอนสิ้นปีคนงานจะได้รับโบนัสจากบริษัท มีการเพิ่มสวัสดิการสังคม และเงินเดือนมาคราวนี้ระหว่างการเจรจา เจ้าของบริษัทปลดคนงานหลายคน ซึ่งเขาเห็นว่าไม่ถูกคนงานจึงมาชุมนุมกันที่นี่ เพื่อขอให้รัฐบาลช่วยแก้ปัญหา ขณะที่รัฐบาลประเทศต่างๆทั่วเอเชียถูกกดดันให้ต้องจัดการกับภาวะคนว่างงานที่กำลังเพิ่มขึ้นเรื่อยๆ องค์การแรงงานระหว่างประเทศกล่าวว่าคนงานราวเจ็ดล้าน ถึง 23 ล้านคนในเอเชียอาจตกงานในปีนี้สืบเนื่องจากวิกฤติการณ์ทางเศรษฐกิจทั่วโลก Gyorgy Sziraczki ผู้ร่วมทำรายงานการศึกษาเรื่องนี้กล่าวว่า จำนวนคนที่อาจตกงานราว 23ล้านคนในกรณีร้ายแรงที่สุดนั้น นับว่าเป็นจำนวนค่อนข้างสูงมากตอนนี้บางประเทศในเอเชีย มีคนตกงานเป็นจำนวนมากอยู่แล้ว อย่างอินโดนีเซีย และฟิลิปปีนส์เป็นต้น การปลดคนงานกำลังเกิดขึ้นทั่วไปในภาคการผลิตในเอเชีย โรงงานต่างๆ ที่เคยผลิตสินค้าออกราคาถูกตั้งแต่ของเล่น ไปจนถึงเครื่องรับโทรทัศน์ออกมาไม่ขาดสายตอนนี้กลับล้มลุกคลุกคลาน ในการขับเคี่ยวเพื่อให้อยู่รอดทางการเงินเนื่องจากความต้องการลดลงทั่วโลก ตั้งแต่ปีนี้ไปจนถึงปี2553 คาดว่าในเอเชีย จะมีคนต้องการงานทำเพิ่มขึ้น 51 ล้านงานโดยเฉพาะในเศรษฐกิจใหญ่ที่สุดของภาคพื้นส่วนนี้ คือ จีน อินเดีย และอินโดนีเซีย ตามรายงานขององค์การแรงงานระหว่างประเทศนั้นมีโอกาสน้อยมากที่จะสร้างงานใหม่ได้พอเพียงกับกำลังแรงงานที่เพิ่มขึ้น คาดว่าปากีสถาน กัมพูชา และฟิลิปีนส์ จะมีอัตราการเพิ่มด้านกำลังแรงงานสูงที่สุด ตามรายงานนั้นการที่คนตกงานงานมากมายมหาศาล จะมีผลติดตามมาที่ร้ายแรงอย่างยิ่งในเอเชียซึ่งประชากร 1 ใน 4 มีเงินยังชีพราววันละ 35 บาท Gyorgy Sziraczki กล่าวว่า หากคนตกงานมากขึ้นเรื่อยๆและรัฐบาลไม่ได้ให้การคุ้มครอง และความสนับสนุนทางสังคมเพียงพอก็จะมีปัญหาความยากจนอย่างใหญ่หลวงในเอเชีย องค์การแรงงานระหว่างประเทศกล่าวว่าการสร้างงานควรเป็นเป้าหมายหลักในแผนการกระตุ้นเศรษฐกิจของรัฐบาล ประเทศต่างๆและว่า การสร้างงานทั้งหลายจะต้องแพร่กระจายออกไปให้ทั่วงานทุกภาค และทุกประเภทของคนงานเพื่อให้ได้ผลทางเศรษฐกิจให้มากที่สุด เจ้าหน้าที่ด้านแรงงานจากประเทศแถบเอเชีย-แปซิฟิคจะประชุมกันที่กรุงมะนิลาในสัปดาห์นี้เพื่อหารือกันถึงวิธีรับมือกับสภาพวิกฤติทางเศรษฐกิจ